CELEX: 
Language: mt
Date: 2020-12-14 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda u jikkoreġi r-Regolament ta’ Implimentazzjoni (UE) 2018/2067 dwar il-verifika tad-data u l-akkreditament tal-verifikaturi skont id-Direttiva 2003/87/KE tal-Parlament Ewropew u tal-Kunsill

REGOLAMENT TA’ IMPLIMENTAZZJONI TAL-KUMMISSJONI (UE) …/...
            
            
               ta’ 14.12.2020
            
            
               li jemenda u jikkoreġi r-Regolament ta’ Implimentazzjoni (UE) 2018/2067 dwar il-verifika tad-data u l-akkreditament tal-verifikaturi skont id-Direttiva 2003/87/KE tal-Parlament Ewropew u tal-Kunsill
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE
                  1
               , u b’mod partikolari l-Artikolu 10a(2) u t-tielet subparagrafu tal-Artikolu 15 tagħha,
            
            
               Billi: 
            
            
               (1)Sabiex tiġi żgurata l-konsistenza bejn il-verifika tar-rapporti annwali dwar l-emissjonijiet skont l-Artikolu 15 tad-Direttiva 2003/87/KE u l-verifika tad-data dwar il-livell ta’ attività miġbura skont ir-Regolament ta’ Implimentazzjoni tal-Kummissjoni (UE) 2019/1842
                  2
               , kif ukoll biex jintużaw is-sinerġiji, huwa xieraq li jiġu inklużi regoli għall-verifika tar-rapporti annwali dwar il-livell ta’ attività meħtieġa skont l-Artikolu 3 tar-Regolament ta’ Implimentazzjoni (UE) 2019/1842 fil-qafas legali stabbilit mir-Regolament ta’ Implimentazzjoni (UE) 2018/2067
                  3
               .
            
            
               (2)Standards armonizzati bħall-istandard armonizzat li jikkonċerna r-rekwiżiti għall-korpi ta’ validazzjoni u verifika tal-gassijiet serra għall-użu fl-akkreditazzjoni jew forom oħra ta’ rikonoxximent huma riveduti regolarment. Jenħtieġ li jsiru għadd ta’ emendi għar-Regolament ta’ Implimentazzjoni (UE) 2018/2067 biex jiġi allinjat mar-reviżjonijiet fl-istandards applikabbli u biex jissaħħu r-rekwiżiti għall-proċeduri tal-verifikaturi u għat-tħaddim tas-sistema ta’ ġestjoni tal-verifikatur. 
            
            
               (3)Huwa importanti li jiġi ċċarat li l-preżunzjoni ta’ konformità stabbilita fl-Artikolu 4 tar-Regolament ta’ Implimentazzjoni (UE) 2018/2067 ma teżentax lill-verifikatur milli japplika r-rekwiżiti speċifiċi għall-programm f’dak ir-Regolament ta’ Implimentazzjoni u li dik il-preżunzjoni ta’ konformità ma tapplikax għal ċerti dispożizzjonijiet fir-Regolament ta’ Implimentazzjoni (UE) 2018/2067 fejn huwa importanti li jiġu ppreservati l-objettivi u l-prinċipji stabbiliti fl-Anness V tad-Direttiva 2003/87/KE. 
            
            
               (4)Skont ir-Regolament Delegat tal-Kummissjoni (UE) 2019/331
                  4
                u r-Regolament ta’ Implimentazzjoni (UE) 2019/1842, l-operatur ta’ installazzjoni li japplika għal allokazzjoni bla ħlas skont l-Artikolu 10a tad-Direttiva 2003/87/KE huwa meħtieġ jinkludi d-dispożizzjonijiet rilevanti dwar il-monitoraġġ fi pjan ta’ metodoloġija tal-monitoraġġ. Għalhekk, ma għadux xieraq li tiġi prevista l-verifika tal-elementi rilevanti għal tali allokazzjoni bla ħlas fil-kamp ta’ applikazzjoni tal-verifika tal-pjan ta’ monitoraġġ skont ir-Regolament ta’ Implimentazzjoni (UE) 2018/2067.
            
            
               (5)Sabiex jiġi żgurat li l-evalwazzjoni tal-verifika tista’ titwettaq b’mod effiċjenti u f’waqtu, ir-regoli dwar l-aċċess tal-awtorità kompetenti għad-dokumentazzjoni tal-verifika interna jenħtieġ li jiġu emendati.
            
            
               (6)Sabiex tiġi promossa aktar l-armonizzazzjoni fi ħdan l-Unjoni u biex tittejjeb l-effettività tas-sistema ta’ akkreditament, huwa importanti li tiġi ċċarata l-eliġibbiltà tal-verifikaturi li jitolbu akkreditazzjoni skont ir-Regolament ta’ Implimentazzjoni (UE) 2018/2067. 
            
            
               (7)Wara l-pubblikazzjoni tar-Regolament ta’ Implimentazzjoni (UE) 2018/2067, instabu żbalji ta’ tipi differenti u li jeħtieġ li jiġu kkoreġuti. B’mod partikolari, fit-test kollu, in-numru tar-Regolament Delegat 2019/331 tħalla barra u jeħtieġ li jiddaħħal. 
            
            
               (8)Ċirkostanzi ta’ forza maġġuri li mhumiex fil-kontroll tal-operatur jew tal-operatur tal-inġenji tal-ajru jistgħu jipprevjenu lill-verifikatur milli jwettaq żjarat fiżiċi fuq il-post skont l-Artikolu 21 tar-Regolament ta’ Implimentazzjoni (UE) 2018/2067. F’dawn il-każijiet huwa xieraq li l-verifikaturi jitħallew iwettqu żjarat virtwali fuq il-post sakemm jiġu ssodisfati kundizzjonijiet speċifiċi.
            
            
               (9)Għalhekk, ir-Regolament ta’ Implimentazzjoni (UE) 2018/2067 jenħtieġ li jiġi emendat u kkoreġut kif xieraq. 
            
            
               (10)Jixraq li l-emendi tar-Regolament ta’ Implimentazzjoni (UE) 2018/2067 japplikaw għall-verifika tad-data dwar l-emissjonijiet tal-gassijiet serra, tad-data dwar it-tunnellati kilometri u tad-data tal-allokazzjoni marbuta mar-raba’ perjodu ta’ negozjar. Għalhekk, l-applikabbiltà tad-dispożizzjonijiet rilevanti ta’ dan ir-Regolament jenħtieġ li tiġi ddifferita għall-1 ta’ Jannar 2021.
            
            
               (11)Il-miżuri previsti f’dan ir-Regolament huma konformi mal-opinjoni tal-Kumitat dwar it-Tibdil fil-Klima,
            
         
         
            
               ADOTTAT DAN IR-REGOLAMENT:
            
            
               Artikolu 1
            
            
               Emendi għar-Regolament ta’ Implimentazzjoni (UE) 2018/2067
            
            
               Ir-Regolament ta’ Implimentazzjoni (UE) 2018/2067 huwa emendat kif ġej:
            
            
               (1)L-Artikolu 2 huwa sostitwit b’dan li ġej:
            
            
               “Artikolu 2
            
            
               Kamp ta’ Applikazzjoni
            
            
               Dan ir-Regolament għandu japplika għall-verifika tad-data dwar l-emissjonijiet tal-gassijiet serra u t-tunnellati kilometri li sseħħ mill-1 ta’ Jannar 2019, rappurtata skont l-Artikolu 14 tad-Direttiva 2003/87/KE, u għall-verifika tad-data rilevanti għall-aġġornament tal-parametri referenzjarji ex ante u għad-determinazzjoni tal-allokazzjoni bla ħlas għall-installazzjonijiet skont l-Artikolu 10a ta’ dik id-Direttiva.”;
            
            
               (2)L-Artikolu 3 huwa emendat kif ġej:
            
            
               (a)il-punt (3) huwa sostitwit b’dan li ġej:
            
            
               “(3)
                     “verifikatur” tfisser persuna ġuridika li twettaq attivitajiet ta’ verifika skont dan ir-Regolament u li tkun akkreditata minn korp nazzjonali ta’ akkreditazzjoni skont ir-Regolament (KE) Nru 765/2008 u dan ir-Regolament jew persuna fiżika awtorizzata b’mod ieħor, mingħajr preġudizzju għall-Artikolu 5(2) ta’ dak ir-Regolament, fiż-żmien li fih jinħareġ rapport ta’ verifika;”;
            
            
               (b)jiddaħħal il-punt (6a) li ġej:
            
            
               “(6a)
                     “rapport annwali dwar il-livell ta’ attività” tfisser rapport ippreżentat minn operatur skont l-Artikolu 3(3) tar-Regolament ta’ Implimentazzjoni tal-Kummissjoni (UE) 2019/1842*;
            
            
               ___
            
            
               *Ir-Regolament ta’ Implimentazzjoni tal-Kummissjoni (UE) 2019/1842 tal-31 ta’ Ottubru 2019 li jistabbilixxi regoli għall-applikazzjoni tad-Direttiva 2003/87/KE tal-Parlament Ewropew u tal-Kunsill fir-rigward ta’ arranġamenti ulterjuri għall-aġġustamenti għall-allokazzjoni bla ħlas tal-kwoti tal-emissjonijiet minħabba bidliet fil-livell tal-attività (ĠU L 282, 4.11.2019, p. 20).”;
            
            
               (c)il-punt (7) huwa sostitwit b’dan li ġej:
            
            
               “(7)
                     “rapport tal-operatur jew tal-operatur tal-inġenji tal-ajru” tfisser ir-rapport annwali dwar l-emissjonijiet li operatur jew operatur tal-inġenji tal-ajru jrid jibgħat skont l-Artikolu 14(3) tad-Direttiva 2003/87/KE, ir-rapport dwar it-tunnellati kilometri li operatur tal-inġenji tal-ajru jrid jibgħat biex japplika għall-allokazzjoni tal-kwoti skont l-Artikoli 3e u 3f ta’ dik id-Direttiva, ir-rapport dwar id-data ta’ referenza li operatur jibgħat skont l-Artikolu 4(2) tar-Regolament Delegat (UE) 2019/331, ir-rapport dwar id-data ta’ min jidħol ġdid li l-operatur jibgħat skont l-Artikolu 5(2) ta’ dak ir-Regolament jew ir-rapport annwali dwar il-livell ta’ attività;”;
            
            
               (d)fil-punt (13), il-punt (c) huwa sostitwit b’dan li ġej:
            
            
               “(c)
                     għall-finijiet tal-verifika tar-rapport dwar id-data ta’ referenza li operatur jibgħat skont l-Artikolu 4(2)(a) tar-Regolament Delegat (UE) 2019/331, ir-rapport dwar id-data ta’ min jidħol ġdid li l-operatur jibgħat skont l-Artikolu 5(2) ta’ dak ir-Regolament jew ir-rapport annwali dwar il-livell ta’ attività, kull att jew ommissjoni ta’ att min-naħa tal-operatur li jmur kontra r-rekwiżiti fil-pjan ta’ metodoloġija tal-monitoraġġ;”;
            
            
               (e)jiżdied il-punt (30) li ġej:
            
         
         
            
                (30)
                     “perjodu ta’ rappurtar tal-livell ta’ attività” tfisser il-perjodu applikabbli qabel is-sottomissjoni tar-rapport annwali dwar il-livell ta’ attività skont l-Artikolu 3(1) tar-Regolament ta’ Implimentazzjoni (UE) 2019/1842.”;
            
            
               (3)L-Artikolu 4 huwa sostitwit b’dan li ġej:
            
            
               “Artikolu 4
            
            
               Suppożizzjoni ta’ konformità
            
            
               Meta verifikatur juri li huwa konformi mal-kriterji stabbiliti fl-istandards armonizzati rilevanti kif definiti fil-punt (9) tal-Artikolu 2 tar-Regolament (KE) Nru 765/2008 li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea, jew ma’ partijiet minnhom, bl-eċċezzjoni tal-Artikoli 7(1), 7(4), 22, 27(1), 28, 31 u 32 ta’ dan ir-Regolament, għandu jkun preżunt li dan il-verifikatur jikkonforma mar-rekwiżiti stabbiliti fil-Kapitoli II u III ta’ dan ir-Regolament sal-punt li fih l-istandards armonizzati applikabbli jkopru dawk ir-rekwiżiti.”;
            
            
               (4)fl-Artikolu 6, l-ewwel paragrafu huwa sostitwit b’dan li ġej: 
            
            
               “Rapport ivverifikat dwar l-emissjonijiet, rapport dwar it-tunnellati kilometri, rapport dwar id-data ta’ referenza, rapport dwar id-data ta’ min jidħol ġdid jew rapport annwali dwar il-livell ta’ attività għandhom ikunu affidabbli għall-utenti. Huwa għandu jirrappreżenta b’mod fidil dak li għandu l-għan li jirrappreżenta jew inkella dak li wieħed jista’ jistenna b’mod raġonevoli li jirrappreżenta.”;
            
            
               (5)L-Artikolu 7 huwa emendat kif ġej:
            
            
               (a)il-paragrafu 4 huwa emendat kif ġej:
            
            
               (i)
                     il-punt (a) huwa sostitwit b’dan li ġej:
            
            
               “(a)
                     ir-rapport tal-operatur jew tal-operatur tal-inġenji tal-ajru huwa komplut u jissodisfa r-rekwiżiti stabbiliti fl-Anness X tar-Regolament ta’ Implimentazzjoni (UE) 2018/2066, fl-Anness IV tar-Regolament Delegat (UE) 2019/331 jew fl-Artikolu 3(2) tar-Regolament ta’ Implimentazzjoni (UE) 2019/1842, kif xieraq;”;
            
            
               (ii)
                     il-punt (c) huwa sostitwit b’dan li ġej:
            
            
               “(c)
                     fejn tkun ikkonċernata l-verifika ta’ rapport dwar id-data ta’ referenza ta’ operatur, ta’ rapport dwar id-data ta’ min jidħol ġdid jew ta’ rapport annwali dwar il-livell ta’ attività, l-operatur ikun aġixxa f’konformità mar-rekwiżiti tal-pjan ta’ metodoloġija tal-monitoraġġ skont l-Artikolu 8 tar-Regolament Delegat (UE) 2019/331 approvat mill-awtorità kompetenti;”;
            
            
               (b)il-paragrafu 5 huwa sostitwit b’dan li ġej:
            
            
               “5.
                     Jekk il-verifikatur jiskopri li operatur jew operatur tal-inġenji tal-ajru ma jkunx qed jikkonforma mar-Regolament ta’ Implimentazzjoni (UE) 2018/2066 jew l-operatur ma jkunx qed jikkonforma mar-Regolament Delegat (UE) 2019/331 jew mar-Regolament ta’ Implimentazzjoni (UE) 2019/1842, dik l-irregolarità għandha tiġi inkluża fir-rapport ta’ verifika anki jekk il-pjan ta’ monitoraġġ jew il-pjan ta’ metodoloġija tal-monitoraġġ ikkonċernat, kif xieraq, ikun ġie approvat mill-awtorità kompetenti.”; 
            
            
               (6)L-Artikolu 10(1) huwa emendat kif ġej:
            
            
               (a)il-punt (h) huwa sostitwit b’dan li ġej:
            
            
               “(h)
                     ir-rapport annwali dwar l-emissjonijiet, ir-rapport dwar it-tunnellati kilometri, ir-rapport dwar id-data ta’ referenza, ir-rapport dwar id-data ta’ min jidħol ġdid jew ir-rapport annwali dwar il-livell ta’ attività ta’ operatur jew ta’ operatur tal-inġenji tal-ajru, kif xieraq;”;
            
            
               (b)jiddaħħal il-punt (ka) li ġej:
            
            
               “(ka) jekk il-pjan ta’ metodoloġija tal-monitoraġġ ikun inbidel, rekord tal-modifiki kollha skont l-Artikolu 9 tar-Regolament Delegat (UE) 2019/331;”;
            
         
         
            
               (c)jiddaħħal il-punt (la) li ġej:
            
            
               “(la) fejn applikabbli, informazzjoni dwar kif l-operatur ikkoreġa nuqqasijiet ta’ konformità jew indirizza rakkomandazzjonijiet ta’ titjib li ġew irrappurtati fir-rapport ta’ verifika dwar rapport annwali dwar il-livell ta’ attività mis-sena preċedenti jew rapport rilevanti dwar id-data ta’ referenza;”;
            
            
               (d)il-punt (n) huwa sostitwit b’dan li ġej:
            
            
               “(n) il-korrispondenza rilevanti kollha mal-awtorità kompetenti, b’mod partikolari l-informazzjoni relatata man-notifika tal-modifiki tal-pjan ta’ monitoraġġ jew tal-pjan ta’ metodoloġija tal-monitoraġġ kif ukoll il-korrezzjonijiet tad-data rappurtata, kif xieraq;”;
            
            
               (7)L-Artikolu 11(4) huwa emendat kif ġej:
            
            
               (a)il-punt (b) huwa sostitwit b’dan li ġej:
            
            
               “(b) jekk kienx hemm xi modifiki fil-pjan ta’ monitoraġġ matul il-perjodu ta’ rappurtar;”;
            
            
               (b)jiddaħħal il-punt (ba) li ġej: 
            
            
               “(ba) jekk kienx hemm xi modifiki fil-pjan ta’ metodoloġija tal-monitoraġġ matul il-perjodu ta’ referenza jew il-perjodu ta’ rappurtar tal-livell ta’ attività, kif xieraq;”;
            
            
               (c)il-punt (d) huwa sostitwit b’dan li ġej:
            
            
               “(d) fejn applikabbli, jekk il-modifiki msemmija fil-punt (ba) ġewx innotifikati lill-awtorità kompetenti skont l-Artikolu 9(3) tar-Regolament Delegat (UE) 2019/331 jew ġewx approvati mill-awtorità kompetenti skont l-Artikolu 9(4) ta’ dak ir-Regolament.”; 
            
            
               (8)fl-Artikolu 13(1), il-punt (c) huwa sostitwit b’dan li ġej: 
            
            
               “(c)
                     pjan ta’ kampjunar tad-data li jistabbilixxi l-kamp ta’ applikazzjoni u l-metodi tal-kampjunar tad-data b’rabta mal-punti tad-data li fuqhom jissejsu l-emissjonijiet aggregati mogħtija fir-rapport dwar l-emissjonijiet tal-operatur jew tal-operatur tal-inġenji tal-ajru, id-data aggregata dwar it-tunnellati kilometri mogħtija fir-rapport dwar it-tunnellati kilometri tal-operatur tal-inġenji tal-ajru jew id-data aggregata rilevanti għall-allokazzjoni bla ħlas mogħtija fir-rapport dwar id-data ta’ referenza, fir-rapport dwar id-data ta’ min jidħol ġdid jew fir-rapport annwali dwar il-livell ta’ attività tal-operatur.”;
            
            
               (9)L-Artikolu 16(2) huwa emendat kif ġej:
            
            
               (a)il-punt (b) huwa sostitwit b’dan li ġej:
            
            
               “(b) għall-finijiet tal-verifika ta’ rapport dwar id-data ta’ referenza ta’ operatur, ta’ rapport dwar id-data ta’ min jidħol ġdid jew ta’ rapport annwali dwar il-livell ta’ attività, tal-konfini ta’ installazzjoni u tas-subinstallazzjonijiet tagħha;”;
            
            
               (b)il-punt (c) huwa sostitwit b’dan li ġej:
            
            
               “(c) għall-finijiet tal-verifika tar-rapport dwar l-emissjonijiet, tar-rapport dwar id-data ta’ referenza, tar-rapport dwar id-data ta’ min jidħol ġdid jew tar-rapport annwali dwar il-livell ta’ attività ta’ operatur, il-kompletezza tal-flussi minn sorsi u s-sorsi tal-emissjonijiet kif deskritt fil-pjan ta’ monitoraġġ approvat mill-awtorità kompetenti jew fil-pjan ta’ metodoloġija tal-monitoraġġ, kif xieraq;”;
            
            
               (c)jiddaħħal il-punt (fa) li ġej:
            
            
               “(fa) għall-finijiet tal-verifika ta’ rapport annwali dwar il-livell ta’ attività, il-preċiżjoni tal-parametri elenkati fl-Artikoli 16(5), 19, 20, 21 jew 22 tar-Regolament Delegat (UE) 2019/331 kif ukoll id-data meħtieġa skont il-paragrafi 1, 2 u 4 tal-Artikolu 6 tar-Regolament ta’ Implimentazzjoni (UE) 2019/1842;”;
            
         
         
            
               (10)L-Artikolu 17 huwa emendat kif ġej:
            
            
               (a)il-paragrafu 3 huwa emendat kif ġej:
            
            
               (i)
                     is-sentenza introduttorja hija sostitwita b’dan li ġej:
            
            
               “Għall-finijiet tal-verifika tar-rapport dwar id-data ta’ referenza, tar-rapport dwar id-data ta’ min jidħol ġdid jew tar-rapport annwali dwar il-livell ta’ attività tal-operatur, il-verifikatur għandu jiċċekkja jekk il-metodoloġija għall-ġbir u għall-monitoraġġ tad-data definita fil-pjan ta’ metodoloġija tal-monitoraġġ hijiex applikata b’mod korrett, inkluż:”;
            
            
               (ii)
                     jiżdiedu l-punti (e) sa (h) li ġejjin:
            
            
               “(e)
                     jekk il-konsum tal-enerġija ġiex attribwit b’mod korrett għal kull subinstallazzjoni fejn applikabbli;
            
            
                (f)
                     jekk il-valur tal-parametri elenkati fl-Artikoli 16(5), 19, 20, 21 jew 22 tar-Regolament Delegat (UE) 2019/331 huwiex ibbażat fuq applikazzjoni korretta ta’ dak ir-Regolament;
            
            
                (g)
                     għall-finijiet tal-verifika ta’ rapport annwali dwar il-livell ta’ attività u rapport dwar id-data ta’ min jidħol ġdid, id-data tal-bidu tal-operazzjoni normali kif imsemmi fl-Artikolu 5(2) tar-Regolament Delegat (UE) 2019/331;
            
            
                (h)
                     għall-finijiet tal-verifika ta’ rapport annwali dwar il-livell ta’ attività, jekk il-parametri elenkati fil-punti 2.3 sa 2.7 tal-Anness IV tar-Regolament Delegat (UE) 2019/331, kif xieraq għall-installazzjoni, ġewx immonitorjati u rrappurtati b’mod korrett skont il-pjan ta’ metodoloġija tal-monitoraġġ.”;
            
            
               (b)il-paragrafu 5 jitħassar; 
            
            
               (11)fl-Artikolu 18, il-paragrafu 3 huwa sostitwit b’dan li ġej:
            
            
               “3.
                     Meta jkun hemm nuqqasijiet fid-data fir-rapporti dwar id-data ta’ referenza, fir-rapporti dwar id-data ta’ min jidħol ġdid jew fir-rapporti annwali dwar il-livell ta’ attività, il-verifikatur għandu jiċċekkja jekk ġewx stabbiliti metodi fil-pjan ta’ metodoloġija tal-monitoraġġ biex jiġu indirizzati n-nuqqasijiet fid-data skont l-Artikolu 12 tar-Regolament Delegat (UE) 2019/331, jekk dawk il-metodi kinux xierqa għas-sitwazzjoni speċifika u jekk ġewx applikati b’mod korrett.
            
            
               Meta fil-pjan ta’ metodoloġija tal-monitoraġġ ma jiġi stabbilit l-ebda metodu ta’ nuqqas fid-data applikabbli, il-verifikatur għandu jiċċekkja jekk l-approċċ użat mill-operatur biex jikkumpensa għad-data nieqsa jkunx ibbażat fuq evidenza raġonevoli u jiżgurax li d-data meħtieġa mill-Anness IV tar-Regolament Delegat (UE) 2019/331 jew l-Artikolu 3(2) tar-Regolament ta’ Implimentazzjoni (UE) 2019/1842 ma tkunx sottovalutata jew stmata b’mod eċċessiv.”;
            
            
               (12)fl-Artikolu 21, il-paragrafi 4 u 5 huma sostitwiti b’dan li ġej:
            
            
               “4.
                     Għall-finijiet tal-verifika tar-rapport dwar id-data ta’ referenza, tar-rapport dwar id-data ta’ min jidħol ġdid u tar-rapport annwali dwar il-livell ta’ attività tal-operatur, il-verifikatur għandu juża wkoll żjara fuq il-post biex jivvaluta l-konfini tal-installazzjoni u s-subinstallazzjonijiet tagħha kif ukoll il-kompletezza tal-flussi minn sorsi, is-sorsi tal-emissjonijiet u l-konnessjonijiet tekniċi.
            
            
               5.
                     Għall-finijiet tal-verifika tar-rapport dwar l-emissjonijiet, tar-rapport dwar id-data ta’ referenza, tar-rapport dwar id-data ta’ min jidħol ġdid jew tar-rapport annwali dwar il-livell ta’ attività tal-operatur, il-verifikatur għandu jiddeċiedi, abbażi tal-analiżi tar-riskju, jekk humiex meħtieġa żjarat f’postijiet addizzjonali, inkluż fejn partijiet rilevanti tal-attivitajiet tal-fluss tad-data u tal-attivitajiet ta’ kontroll jitwettqu f’postijiet oħra bħall-kwartieri ġenerali tal-kumpanija u uffiċċji oħra lil hinn mis-sit.”;
            
            
               (13)L-Artikolu 22 huwa emendat kif ġej:
            
            
               (a)il-paragrafu 1 huwa emendat kif ġej:
            
            
               (i)
                     l-ewwel subparagrafu huwa sostitwit b’dan li ġej:
            
            
               “Jekk il-verifikatur jidentifika dikjarazzjonijiet skorretti, nonkonformitajiet jew nuqqas ta’ konformità mar-Regolament ta’ Implimentazzjoni (UE) 2018/2066, ir-Regolament Delegat (UE) 2019/331 jew ir-Regolament ta’ Implimentazzjoni (UE) 2019/1842 kif xieraq, matul il-verifika, huwa għandu jinforma lill-operatur jew lill-operatur tal-inġenji tal-ajru dwar dan fil-ħin u jitlob korrezzjonijiet rilevanti.”;
            
         
         
            
               (ii)
                     it-tielet subparagrafu huwa sostitwit b’dan li ġej:
            
            
               “Meta jkun ġie identifikat nuqqas ta’ konformità mar-Regolament ta’ Implimentazzjoni (UE) 2018/2066, mar-Regolament Delegat (UE) 2019/331 jew mar-Regolament ta’ Implimentazzjoni (UE) 2019/1842, l-operatur jew l-operatur tal-inġenji tal-ajru għandu jinnotifika lill-awtorità kompetenti u jikkoreġi n-nuqqas ta’ konformità kif xieraq mingħajr dewmien żejjed.”;
            
            
               (b)il-paragrafu 2 huwa sostitwit b’dan li ġej:
            
            
               “2. Il-verifikatur għandu jiddokumenta u jimmarka bħala riżolti fid-dokumentazzjoni tal-verifika interna d-dikjarazzjonijiet skorretti kollha, in-nuqqasijiet ta’ konformità jew in-nuqqas ta’ konformità mar-Regolament ta’ Implimentazzjoni (UE) 2018/2066, mar-Regolament Delegat (UE) 2019/331 jew mar-Regolament ta’ Implimentazzjoni (UE) 2019/1842 li jkunu ġew ikkoreġuti mill-operatur jew mill-operatur tal-inġenji tal-ajru matul il-verifika.”;
            
            
               (c)fil-paragrafu 3, ir-raba’ subparagrafu huwa sostitwit b’dan li ġej:
            
            
               “Jekk l-operatur jew l-operatur tal-inġenji tal-ajru ma jikkoreġix in-nuqqas ta’ konformità mar-Regolament ta’ Implimentazzjoni (UE) 2018/2066, ir-Regolament Delegat (UE) 2019/331 jew ir-Regolament ta’ Implimentazzjoni (UE) 2019/1842 skont il-paragrafu 1 qabel ma l-verifikatur joħroġ ir-rapport ta’ verifika, il-verifikatur għandu jivvaluta jekk in-nuqqas ta’ konformità mhux ikkoreġut għandux impatt fuq id-data rappurtata u jekk dan iwassalx għal dikjarazzjoni skorretta materjali.”.
            
            
               (14)fl-Artikolu 23(4), is-sentenza introduttorja hija sostitwita b’dan li ġej:
            
            
               “Għall-finijiet tal-verifika tar-rapport dwar id-data ta’ referenza, tar-rapporti dwar id-data ta’ min jidħol ġdid jew tar-rapporti annwali dwar il-livell ta’ attività, il-livell ta’ materjalità għandu jkun ta’ 5 % tal-valur totali rappurtat ta’ dawn li ġejjin:”;
            
            
               (15)fl-Artikolu 26, il-paragrafu 3 huwa sostitwit b’dan li ġej:
            
            
               “3. Il-verifikatur għandu, fuq talba, jipprovdi lill-awtorità kompetenti aċċess għad-dokumentazzjoni ta’ verifika interna u għal informazzjoni rilevanti oħra biex tiġi ffaċilitata evalwazzjoni tal-verifika mill-awtorità kompetenti. L-awtorità kompetenti tista’ tistabbilixxi perjodu ta’ żmien li fih il-verifikatur irid jipprovdi aċċess għal dik id-dokumentazzjoni.”;
            
            
               (16)L-Artikolu 27 huwa emendat kif ġej:
            
            
               (a)fil-paragrafu 1, is-sentenza introduttorja hija sostitwita b’dan li ġej:
            
            
               “Abbażi tal-informazzjoni miġbura matul il-verifika, il-verifikatur għandu joħroġ rapport ta’ verifika lill-operatur jew lill-operatur tal-inġenji tal-ajru dwar kull rapport dwar l-emissjonijiet, rapport dwar it-tunnellati kilometri, rapport dwar id-data ta’ referenza, rapport dwar id-data ta’ min jidħol ġdid jew rapport annwali dwar il-livell ta’ attività li kien soġġett għal verifika.”;
            
            
               (b)il-paragrafu 3 huwa emendat kif ġej:
            
            
               (i)
                     jiddaħħal il-punt (ha) li ġej:
            
            
               “(ha) fejn jikkonċerna l-verifika tar-rapport annwali dwar il-livell ta’ attività, id-data annwali aggregata verifikata għal kull sena fil-perjodu ta’ rappurtar tal-livell ta’ attività għal kull subinstallazzjoni għal-livell ta’ attività annwali tagħha;”; 
            
            
               (ii)
                     il-punt (i) huwa sostitwit b’dan li ġej:
            
            
               “(i) il-perjodu ta’ rappurtar, il-perjodu ta’ referenza jew il-perjodu ta’ rappurtar tal-livell ta’ attività soġġett għal verifika;”;
            
            
               (iii)
                     il-punt (o) huwa sostitwit b’dan li ġej:
            
            
               “(o) kwalunkwe kwistjoni ta’ nuqqas ta’ konformità mar-Regolament ta’ Implimentazzjoni (UE) 2018/2066, mar-Regolament Delegat (UE) 2019/331 jew mar-Regolament ta’ Implimentazzjoni (UE) 2019/1842 li tkun saret apparenti matul il-verifika;”;
            
         
         
            
               (iv)
                     jitħassar il-punt (r);
            
            
               (v)
                     jiżdiedu l-punti li ġejjin:
            
            
               “(ra) meta l-verifikatur ikun osserva bidliet rilevanti fil-parametri elenkati fl-Artikoli 16(5), 19, 20, 21 jew 22 tar-Regolament Delegat (UE) 2019/331 jew bidliet fl-effiċjenza enerġetika skont il-paragrafi 1, 2 u 3 tal-Artikolu 6 tar-Regolament ta’ Implimentazzjoni 2019/1842, deskrizzjoni ta’ dawk il-bidliet u rimarki relatati;
            
            
               “(rb) fejn applikabbli, konferma li d-data tal-bidu tal-operazzjoni normali kif imsemmi fl-Artikolu 5(2) tar-Regolament Delegat (UE) 2019/331 ġiet ivverifikata;”;
            
            
               (c)il-paragrafu 4 huwa emendat kif ġej:
            
            
               (i)
                     is-sentenza introduttorja hija sostitwita b’dan li ġej:
            
            
               “Il-verifikatur għandu jiddeskrivi d-dikjarazzjonijiet skorretti, in-nuqqasijiet ta’ konformità u n-nuqqas ta’ konformità mar-Regolament ta’ Implimentazzjoni (UE) 2018/2066, ir-Regolament Delegat (UE) 2019/331 jew ir-Regolament ta’ Implimentazzjoni (UE) 2019/1842 f’biżżejjed dettall fir-rapport ta’ verifika sabiex l-operatur jew l-operatur tal-inġenji tal-ajru kif ukoll l-awtorità kompetenti jkunu jistgħu jifhmu dan li ġej:”;
            
            
               (ii)
                     il-punt (a) huwa sostitwit b’dan li ġej:
            
            
               “(a) id-daqs u n-natura tad-dikjarazzjoni skorretta, in-nuqqas ta’ konformità jew in-nuqqas ta’ konformità mar-Regolament ta’ Implimentazzjoni (UE) 2018/2066, mar-Regolament Delegat (UE) 2019/331 jew mar-Regolament ta’ Implimentazzjoni (UE) 2019/1842;”;
            
            
               (iii)
                     il-punt (d) huwa sostitwit b’dan li ġej:
            
            
               “(d) li miegħu huwa relatat in-nuqqas ta’ konformità fl-Artikolu tar-Regolament ta’ Implimentazzjoni (UE) 2018/2066, fir-Regolament Delegat (UE) 2019/331 jew fir-Regolament ta’ Implimentazzjoni (UE) 2019/1842.”;
            
            
               (17)fl-Artikolu 29, jiddaħħal il-paragrafu 1a li ġej:
            
            
               “1a.
                     Għall-finijiet tal-verifika tar-rapport annwali dwar il-livell ta’ attività, il-verifikatur għandu jivvaluta jekk l-operatur ikunx ikkoreġa n-nuqqasijiet ta’ konformità indikati fir-rapport ta’ verifika relatat mar-rapport korrispondenti dwar id-data ta’ referenza, ir-rapport dwar id-data ta’ min jidħol ġdid jew ir-rapport annwali dwar il-livell ta’ attività mill-perjodu ta’ rappurtar tal-livell ta’ attività preċedenti.
            
            
               Jekk l-operatur ma jkunx ikkoreġa dawk in-nuqqasijiet ta’ konformità, il-verifikatur għandu jikkunsidra jekk l-ommissjoni żżidx jew tistax iżżid ir-riskju ta’ dikjarazzjonijiet skorretti. 
            
            
               Il-verifikatur għandu jirrapporta fir-rapport ta’ verifika jekk dawk in-nuqqasijiet ta’ konformità ġewx solvuti mill-operatur.”;
            
            
               (18)fl-Artikolu 30(1), il-punt (e) huwa sostitwit b’dan li ġej:
            
            
               “(e) il-monitoraġġ u r-rappurtar tad-data għar-rapporti dwar id-data ta’ referenza, ir-rapporti dwar id-data ta’ min jidħol ġdid u r-rapporti annwali dwar il-livell ta’ attività.”;
            
            
               (19)L-Artikolu 31 huwa emendat kif ġej:
            
            
               (a)il-paragrafu 3 huwa emendat kif ġej:
            
            
               (i)
                     il-punti (a) u (b) huma sostitwiti b’dan li ġej:
            
         
         
            
               “(a) meta rapport dwar l-emissjonijiet jew rapport annwali dwar il-livell ta’ attività ta’ operatur jiġi vverifikat għall-ewwel darba mill-verifikatur;
            
            
               (b) għall-finijiet tal-verifika tar-rapport dwar l-emissjonijiet tal-operatur, jekk verifikatur ma jkunx wettaq żjara fuq il-post f’żewġ perjodi ta’ rappurtar immedjatament qabel il-perjodu ta’ rappurtar attwali;”;
            
            
               (ii)
                     jiddaħħal il-punt (ba) li ġej:
            
            
               “(ba) għall-finijiet tal-verifika tar-rapport annwali dwar il-livell ta’ attività tal-operatur, jekk verifikatur ma jkunx wettaq żjara fuq il-post matul il-verifika ta’ rapport annwali dwar il-livell ta’ attività jew rapport ta’ data ta’ referenza fiż-żewġ perjodi ta’ rappurtar dwar il-livell ta’ attività immedjatament qabel il-perjodu ta’ rappurtar tal-livell ta’ attività attwali;”; 
            
            
               (iii)
                     jiddaħħal il-punt (ca) li ġej:
            
            
               “(ca) jekk, matul il-perjodu ta’ rappurtar tal-livell ta’ attività, kien hemm bidliet sinifikanti fl-installazzjoni jew fis-subinstallazzjonijiet tagħha li jeħtieġu modifiki sinifikanti fil-pjan ta’ metodoloġija tal-monitoraġġ, inklużi dawk il-bidliet imsemmija fl-Artikolu 9(5) tar-Regolament Delegat (UE) 2019/331;”;
            
            
               (b)il-paragrafu 4 huwa sostitwit b’dan li ġej:
            
            
               “4. Il-punti (c) u (ca) tal-paragrafu 3 mhumiex applikabbli fejn, matul il-perjodu ta’ rappurtar, kien hemm biss modifiki tal-valur prestabbilit kif imsemmi fl-Artikolu 15(3)(h) tar-Regolament ta’ Implimentazzjoni (UE) 2018/2066 jew fl-Artikolu 9(5)(c) tar-Regolament Delegat (UE) 2019/331.”; 
            
            
               (20)L-Artikolu 32 huwa emendat kif ġej:
            
            
               (a)fil-punt (1), is-sentenza introduttorja hija sostitwita b’dan li ġej:
            
            
               “il-verifika ta’ rapport dwar l-emissjonijiet ta’ operatur tikkonċerna installazzjoni tal-kategorija A msemmija fl-Artikolu 19(2)(a) tar-Regolament ta’ Implimentazzjoni (UE) 2018/2066 jew installazzjoni tal-kategorija B imsemmija fl-Artikolu 19(2)(b) ta’ dak ir-Regolament ta’ Implimentazzjoni fejn:”;
            
            
               (b)fil-punt (2), is-sentenza introduttorja hija sostitwita b’dan li ġej:
            
            
               “il-verifika ta’ rapport dwar l-emissjonijiet ta’ operatur tikkonċerna installazzjoni tal-kategorija A msemmija fl-Artikolu 19(2)(a) tar-Regolament ta’ Implimentazzjoni (UE) 2018/2066 jew installazzjoni tal-kategorija B imsemmija fl-Artikolu 19(2)(b) ta’ dak ir-Regolament ta’ Implimentazzjoni fejn:”;
            
            
               (c)il-punt (3) huwa sostitwit b’dan li ġej:
            
            
               “(3) il-verifika ta’ rapport dwar l-emissjonijiet ta’ operatur tikkonċerna installazzjoni b’emissjonijiet baxxi kif imsemmi fl-Artikolu 47(2) tar-Regolament ta’ Implimentazzjoni (UE) 2018/2066 u l-paragrafi (a) sa (c) tal-punt (2) huma applikabbli.”;
            
            
               (d)jiddaħħlu l-punti (3a), (3b) u (3c) li ġejjin:
            
            
               “(3a) il-verifika tar-rapport annwali dwar il-livell ta’ attività ta’ operatur tikkonċerna installazzjoni kif imsemmi fil-punt 1, 2 jew 3 fejn:
            
            
               (a)
                     dik l-installazzjoni ma għandhiex subinstallazzjoni oħra għajr subinstallazzjoni waħda li għaliha huwa applikabbli parametru referenzjarju ta’ prodott skont l-Artikolu 10(2) tar-Regolament Delegat (UE) 2019/331; u
            
            
               (b)
                     id-data tal-produzzjoni rilevanti għall-parametru referenzjarju ta’ prodott ġiet evalwata bħala parti minn awditu għal finijiet ta’ kontabbiltà finanzjarja u l-operatur jipprovdi evidenza ta’ dan.
            
            
               (3b) il-verifika tar-rapport annwali dwar il-livell ta’ attività ta’ operatur tikkonċerna installazzjoni kif imsemmi fil-punt 1, 2 jew 3 fejn:
            
         
         
            
               (a)
                     l-installazzjoni għandha massimu ta’ żewġ subinstallazzjonijiet;
            
            
               (b)
                     it-tieni subinstallazzjoni tikkontribwixxi inqas minn 5 % għall-allokazzjoni finali totali ta’ kwoti tal-installazzjoni; u
            
            
               (c)
                     il-verifikatur ikollu biżżejjed data disponibbli biex jivvaluta l-qsim tas-subinstallazzjonijiet jekk rilevanti;
            
            
               (3c) il-verifika tar-rapport annwali dwar il-livell ta’ attività ta’ operatur tikkonċerna installazzjoni kif imsemmi fil-punt 1, 2 jew 3 fejn:
            
            
               (a)
                     l-installazzjoni jkollha biss subinstallazzjonijiet ta’ parametru referenzjarju tas-sħana jew ta’ tisħin distrettwali; u
            
            
               l-verifikatur ikollu biżżejjed data disponibbli biex jivvaluta l-qsim tas-subinstallazzjonijiet jekk rilevanti;”;
            
            
               (e)il-punt (4) huwa emendat kif ġej:
            
            
               (a) is-sentenza introduttorja hija sostitwita b’dan li ġej:
            
            
               “il-verifika tar-rapport dwar l-emissjonijiet jew tar-rapport annwali dwar il-livell ta’ attività tal-operatur tikkonċerna installazzjoni li tinsab f’sit mingħajr ekwipaġġ fejn:”;
            
            
               (b) il-punt (c) huwa sostitwit b’dan li ġej:
            
            
               “(c) il-miters ikunu diġà ġew spezzjonati fuq il-post mill-operatur jew minn laboratorju skont l-Artikolu 60 tar-Regolament ta’ Implimentazzjoni (UE) 2018/2066 jew l-Artikolu 11 tar-Regolament Delegat (UE) 2019/331 u dokument iffirmat jew evidenza fotografika ttimbrata bid-data pprovduta mill-operatur turi li ma jkun seħħ l-ebda kejl tal-konsum jew tibdil operazzjonali fl-installazzjoni minn dik l-ispezzjoni ’l hawn;”;
            
            
               (f)il-punt (5) huwa emendat kif ġej:
            
            
               (a) l-ewwel paragrafu huwa emendat kif ġej: 
            
            
               (i) is-sentenza introduttorja hija sostitwita b’dan li ġej:
            
            
               “il-verifika tar-rapport dwar l-emissjonijiet jew tar-rapport annwali dwar il-livell ta’ attività tal-operatur tikkonċerna installazzjoni li tinsab f’sit remot jew inaċċessibbli, b’mod partikolari installazzjoni off-shore, fejn:”;
            
            
               (ii) il-punt (b) huwa sostitwit b’dan li ġej:
            
            
               “(b) il-miters ikunu diġà ġew spezzjonati fuq il-post mill-operatur jew minn laboratorju skont l-Artikolu 60 tar-Regolament ta’ Implimentazzjoni (UE) 2018/2066 jew l-Artikolu 11 tar-Regolament Delegat (UE) 2019/331 u dokument iffirmat jew evidenza fotografika ttimbrata bid-data pprovduta mill-operatur turi li ma jkun seħħ l-ebda kejl tal-konsum jew tibdil operazzjonali fl-installazzjoni minn dik l-ispezzjoni ’l hawn.”; 
            
            
               (b) jiżdied il-paragrafu li ġej:
            
            
               “Il-punt (3a)(b) irid jiġi applikat jekk is-subinstallazzjoni li tikkontribwixxi 95 % jew aktar għall-allokazzjoni finali totali ta’ kwoti tal-installazzjoni kif imsemmi fil-punt (3b)(b) hija subinstallazzjoni li għaliha huwa applikabbli parametru referenzjarju ta’ prodott skont l-Artikolu 10(2) tar-Regolament Delegat (UE) 2019/331.”;
            
            
               (21)jiddaħħal l-Artikolu li ġej:
            
         
         
            
               “Artikolu 34a
            
            
               Żjarat virtwali fuq il-post
            
            
               1. B’deroga mill-Artikolu 21(1), fejn ċirkostanzi serji, straordinarji u imprevedibbli, barra mill-kontroll tal-operatur jew tal-operatur tal-inġenji tal-ajru, jipprevjenu lill-verifikatur milli jwettaq żjara fiżika fuq il-post u fejn dawn iċ-ċirkostanzi ma jistgħux, wara li juża l-isforzi raġonevoli kollha, jingħelbu, il-verifikatur jista’ jiddeċiedi, soġġett għall-approvazzjoni tal-awtorità kompetenti skont il-paragrafu 3 ta’ dan l-Artikolu, li jwettaq żjara virtwali fuq il-post. 
            
            
               Il-verifikatur għandu jieħu miżuri biex inaqqas ir-riskju ta’ verifika għal livell aċċettabbli biex jikseb assigurazzjoni raġonevoli li r-rapport tal-operatur jew tal-operatur tal-inġenji tal-ajru huwa ħieles minn dikjarazzjonijiet skorretti materjali. Għandha ssir żjara fiżika fis-sit tal-installazzjoni jew tal-operatur tal-inġenji tal-ajru mingħajr dewmien żejjed. 
            
            
               Id-deċiżjoni li titwettaq żjara virtwali fuq il-post għandha tkun ibbażata fuq l-eżitu tal-analiżi tar-riskju u wara li jiġi ddeterminat li l-kundizzjonijiet għat-twettiq ta’ żjara virtwali fuq il-post huma ssodisfati. Il-verifikatur għandu jinforma lill-operatur jew lill-operatur tal-inġenji tal-ajru dwar dan mingħajr dewmien żejjed.
            
            
               2. L-operatur jew l-operatur tal-inġenji tal-ajru għandu jissottometti applikazzjoni lill-awtorità kompetenti li titlob lill-awtorità kompetenti tapprova d-deċiżjoni tal-verifikatur li jwettaq żjara virtwali fuq il-post. L-applikazzjoni għandha tinkludi l-elementi li ġejjin:
            
            
               (a)
                     evidenza li mhuwiex possibbli li ssir żjara fiżika fuq il-post minħabba ċ-ċirkostanzi serji, straordinarji u imprevedibbli, barra mill-kontroll tal-operatur jew tal-operatur tal-inġenji tal-ajru;
            
            
               (b)
                     informazzjoni dwar kif se titwettaq iż-żjara virtwali fuq il-post;
            
            
               (c)
                     l-informazzjoni dwar l-eżitu tal-analiżi tar-riskju mill-verifikatur;
            
            
               (d)
                     evidenza tal-miżuri meħuda mill-verifikatur biex inaqqas ir-riskju ta’ verifika għal livell aċċettabbli biex tinkiseb assigurazzjoni raġonevoli li r-rapport tal-operatur jew tal-operatur tal-inġenji tal-ajru huwa ħieles minn dikjarazzjonijiet skorretti materjali. 
            
            
               3. Fuq applikazzjoni mressqa mill-operatur jew mill-operatur tal-inġenji tal-ajru kkonċernat, l-awtorità kompetenti għandha tiddeċiedi jekk tapprovax id-deċiżjoni tal-verifikatur li jwettaq żjara virtwali fuq il-post, filwaqt li tqis l-elementi speċifikati fil-paragrafu 2.
            
            
               4. B’deroga mill-paragrafu 3, fejn għadd kbir ta’ installazzjonijiet jew operaturi tal-inġenji tal-ajru jkunu affettwati minn ċirkostanzi serji, straordinarji u imprevedibbli simili, barra mill-kontroll tal-operatur jew tal-operatur tal-inġenji tal-ajru, u tkun meħtieġa azzjoni immedjata minħabba raġunijiet ta’ saħħa nazzjonali imposti legalment, l-awtorità kompetenti tista’ tawtorizza lill-verifikaturi biex iwettqu żjarat virtwali fuq il-post mingħajr il-ħtieġa ta’ approvazzjoni individwali msemmija fil-paragrafu 3 dment li:
            
            
               (a)
                     l-awtorità kompetenti tkun stabbilixxiet li hemm ċirkostanzi serji straordinarji u imprevedibbli, barra mill-kontroll tal-operatur jew tal-operatur tal-inġenji tal-ajru u hemm bżonn ta’ azzjoni immedjata minħabba raġunijiet ta’ saħħa nazzjonali imposti legalment;
            
            
               (b)
                     l-operatur jew l-operatur tal-inġenji tal-ajru jinforma lill-awtorità kompetenti dwar id-deċiżjoni tal-verifikatur li jwettaq żjara virtwali fuq il-post, inkluż l-elementi speċifikati fil-paragrafu 2.
            
            
               L-awtorità kompetenti għandha tirrevedi l-informazzjoni pprovduta mill-operatur jew mill-operatur tal-inġenji tal-ajru skont il-punt (b) matul il-valutazzjoni tar-rapport tal-operatur jew tal-operatur tal-inġenji tal-ajru u tinforma lill-korp nazzjonali ta’ akkreditazzjoni dwar l-eżitu tal-valutazzjoni.
            
            
               (22)fl-Artikolu 37(5), it-tieni subparagrafu huwa sostitwit b’dan li ġej: 
            
            
               “Meta l-verifikatur ikun qed iwettaq verifika tar-rapporti dwar id-data ta’ referenza, ir-rapporti dwar id-data ta’ min jidħol ġdid jew ir-rapporti annwali dwar il-livell ta’ attività, it-tim ta’ verifika għandu jinkludi wkoll mill-inqas persuna waħda bil-kompetenza teknika u bl-għarfien meħtieġ biex tivvaluta l-aspetti tekniċi speċifiċi rigward il-ġbir, il-monitoraġġ u r-rappurtar tad-data rilevanti għall-allokazzjoni bla ħlas.”;
            
            
               (23)fl-Artikolu 38(1), il-punt (a) huwa sostitwit b’dan li ġej:
            
            
               “(a) għarfien tad-Direttiva 2003/87/KE, tar-Regolament ta’ Implimentazzjoni (UE) 2018/2066, tar-Regolament Delegat (UE) 2019/331 u tar-Regolament ta’ Implimentazzjoni (UE) 2019/1842 fil-każ ta’ verifika tar-rapport dwar id-data ta’ referenza, tar-rapport dwar id-data ta’ min jidħol ġdid jew tar-rapport annwali dwar il-livell ta’ attività, ta’ dan ir-Regolament, tal-istandards rilevanti, u ta’ leġiżlazzjoni rilevanti oħra, tal-linji gwida applikabbli, kif ukoll tal-linji gwida u tal-leġiżlazzjoni rilevanti maħruġa mill-Istat Membru li fih il-verifikatur ikun qed iwettaq verifika;”; 
            
            
               (24)L-Artikolu 41 huwa emendat kif ġej:
            
         
         
            
               (a)fil-paragrafu 1, it-tieni sentenza hija sostitwita b’dan li ġej:
            
            
               “Meta jistabbilixxi u jimplimenta dawn il-proċeduri u l-proċessi, il-verifikatur għandu jwettaq l-attivitajiet elenkati fl-Anness II ta’ dan ir-Regolament skont l-istandard armonizzat imsemmi f’dak l-Anness.”;
            
            
               (b)il-paragrafu 2 huwa sostitwit b’dan li ġej:
            
            
               “2. Verifikatur għandu jfassal, jiddokumenta, jimplimenta u jżomm sistema ta’ ġestjoni skont l-istandard armonizzat imsemmi fl-Anness II sabiex jiżgura żvilupp, implimentazzjoni, titjib u reviżjoni konsistenti tal-proċeduri u l-proċessi msemmija fil-paragrafu 1. Is-sistema ta’ ġestjoni għandha tinkludi mill-inqas dan li ġej:
            
            
               (a)politiki u responsabbiltajiet;
            
            
               (b)reviżjoni tal-ġestjoni;
            
            
               (c)awditi interni;
            
            
               (d)azzjoni korrettiva;
            
            
               (e)azzjonijiet biex jiġu indirizzati r-riskji u l-opportunitajiet u biex tittieħed azzjoni preventiva;
            
            
               (f)kontroll tal-informazzjoni dokumentata.”;
            
            
               (25)fl-Artikolu 42, il-paragrafu 1 huwa sostitwit b’dan li ġej:
            
            
               “1.
                     Verifikatur għandu jżomm u jimmaniġġja rekords, inkluż rekords dwar il-kompetenza u l-imparzjalità tal-persunal, biex juri l-konformità ma’ dan ir-Regolament.”;
            
            
               (26)L-Artikolu 43 huwa emendat kif ġej:
            
            
               (a)fil-paragrafu 2, it-tieni sentenza hija sostitwita b’dan li ġej:
            
            
               “Għall-finijiet ta’ dan ir-Regolament, għandhom japplikaw ir-rekwiżiti rilevanti dwar l-istruttura u l-organizzazzjoni tal-verifikatur stabbiliti fl-istandard armonizzat imsemmi fl-Anness II.”;
            
            
               (b)fl-ewwel subparagrafu tal-paragrafu 3, tiżdied is-sentenza li ġejja:
            
            
               “Għal dan il-għan, il-verifikatur għandu jimmonitorja r-riskji għall-imparzjalità u jieħu azzjoni xierqa biex jindirizza dawk ir-riskji.”;
            
            
               (c)il-paragrafu 5 huwa emendat kif ġej:
            
            
               (a)
                     fl-ewwel subparagrafu, l-ewwel sentenza hija sostitwita b’dan li ġej:
            
            
               “Verifikatur ma għandux jesternalizza l-għeluq tal-ftehim bejn l-operatur jew l-operatur tal-inġenji tal-ajru u l-verifikatur, l-analiżi indipendenti jew il-ħruġ tar-rapport ta’ verifika.”; 
            
         
         
            
               (b)
                     it-tieni subparagrafu huwa sostitwit b’dan li ġej:
            
            
               “Madankollu, individwi kontraenti biex iwettqu attivitajiet ta’ verifika ma għandhomx jikkostitwixxu esternalizzazzjoni għall-finijiet tal-ewwel subparagrafu jekk il-verifikatur, meta jikkuntratta lil dawk il-persuni, jieħu responsabbiltà sħiħa għall-attivitajiet ta’ verifika mwettqa minn persunal ikkuntrattat. Meta jikkuntratta individwi għat-twettiq ta’ attivitajiet ta’ verifika, il-verifikatur għandu jesiġi li dawn l-individwi jiffirmaw ftehim bil-miktub li huma jikkonformaw mal-proċeduri tal-verifikatur u li ma jkun hemm l-ebda kunflitt ta’ interess fit-twettiq ta’ dawn l-attivitajiet ta’ verifika.”; 
            
            
               (d)jiddaħħal il-paragrafu 6a li ġej:
            
            
               “6a.
                     Meta jkun qed jivverifika l-istess operatur jew operatur tal-inġenji tal-ajru bħal fis-sena preċedenti, il-verifikatur għandu jqis ir-riskju għall-imparzjalità u jieħu miżuri biex inaqqas ir-riskju għall-imparzjalità.”; 
            
            
               (e)jiżdied il-paragrafu 8 li ġej:
            
            
               “8.
                     Jekk l-awditur ewlieni tal-EU ETS iwettaq verifiki annwali għal perjodu ta’ ħames snin konsekuttivi għal installazzjoni partikolari, allura l-awditur ewlieni tal-EU ETS għandu jieqaf għal tliet snin konsekuttivi milli jipprovdi s-servizzi ta’ verifika lil dik l-istess installazzjoni. Il-perjodu massimu ta’ ħames snin jinkludi verifiki tal-EU ETS tad-data dwar l-emissjonijiet jew l-allokazzjoni mwettqa għall-installazzjoni li jibdew wara l-1 ta’ Jannar 2021.”; 
            
            
               (27)fl-Artikolu 44, it-tieni subparagrafu huwa sostitwit b’dan li ġej:
            
            
               “Għall-finijiet tal-verifika tar-rapporti dwar id-data ta’ referenza, tar-rapporti dwar id-data ta’ min jidħol ġdid jew tar-rapporti annwali dwar il-livell ta’ attività, verifikatur li jkun qed joħroġ rapport ta’ verifika lil operatur għandu jkun akkreditat ukoll għall-grupp ta’ attività bin-numru 98 imsemmi fl-Anness I.”;
            
            
               (28)fl-Artikolu 46(1), l-ewwel subparagrafu huwa sostitwit b’dan li ġej:
            
            
               “Kwalunkwe persuna ġuridika stabbilita skont il-liġi nazzjonali ta’ Stat Membru tista’ titlob akkreditazzjoni skont l-Artikolu 5(1) tar-Regolament (KE) Nru 765/2008 u d-dispożizzjonijiet ta’ dan il-Kapitolu.”;
            
            
               (29)fl-Artikolu 59(1), il-punt (b) huwa sostitwit b’dan li ġej:
            
            
               “ikollu għarfien tad-Direttiva 2003/87/KE, tar-Regolament ta’ Implimentazzjoni (UE) 2018/2066, tar-Regolament Delegat (UE) 2019/331 u tar-Regolament ta’ Implimentazzjoni 2019/1842 meta l-assessur jivvaluta l-kompetenza u l-prestazzjoni tal-verifikatur għall-kamp ta’ applikazzjoni bin-numru 98 imsemmi fl-Anness I ta’ dan ir-Regolament, għarfien ta’ dan ir-Regolament, tal-istandards rilevanti u ta’ leġiżlazzjoni rilevanti oħra kif ukoll tal-linji gwida applikabbli”;
            
            
               (30)fl-Artikolu 60(2), il-punt (a) huwa sostitwit b’dan li ġej:
            
            
               “(a)
                     ikollu għarfien tad-Direttiva 2003/87/KE, tar-Regolament ta’ Implimentazzjoni (UE) 2018/2066, tar-Regolament Delegat (UE) 2019/331 u tar-Regolament ta’ Implimentazzjoni 2019/1842 meta l-espert tekniku jivvaluta l-kompetenza u l-prestazzjoni tal-verifikatur għall-kamp ta’ applikazzjoni bin-numru 98 imsemmi fl-Anness I ta’ dan ir-Regolament, għarfien ta’ dan ir-Regolament, tal-istandards rilevanti, u ta’ leġiżlazzjoni rilevanti oħra kif ukoll tal-linji gwida applikabbli;
            
            
               (31)fl-Artikolu 77(1), il-punt (b) huwa sostitwit b’dan li ġej:
            
            
               “(b)
                     l-indirizz u d-dettalji ta’ kuntatt tal-operaturi jew tal-operaturi tal-inġenji tal-ajru li r-rapporti dwar l-emissjonijiet, ir-rapporti dwar it-tunnellati kilometri, ir-rapporti dwar id-data ta’ referenza, ir-rapporti dwar id-data ta’ min jidħol ġdid jew ir-rapporti annwali dwar il-livell ta’ attività tagħhom huwa jkun qed jivverifika;”;
            
            
               (32)L-Anness II għandu jiġi emendat skont l-Anness ta’ dan ir-Regolament. 
            
            
               Artikolu 2 
            
            
               Korrezzjonijiet tar-Regolament ta’ Implimentazzjoni (UE) 2018/2067
            
            
               Ir-Regolament ta’ Implimentazzjoni (UE) 2018/2067 huwa kkoreġut kif ġej:
            
         
         
            
               (1)L-Artikolu 3 huwa kkoreġut kif ġej:
            
            
               (a) fil-punt 11, “.../...” hija sostitwita b’“2019/331”;
            
            
               (b) fil-punt 28, “.../...” hija sostitwita b’“2019/331”;
            
            
               (c) fil-punt 29, “.../...” hija sostitwita b’“2019/331”;
            
            
               (2)it-tieni subparagrafu tal-Artikolu 7(4) huwa emendat kif ġej:
            
            
               (a)fl-ewwel sentenza, “.../...” hija sostitwita b’“2019/331”;
            
            
               (b)fit-tieni sentenza, “.../...” hija sostitwita b’“2019/331”;
            
            
               (3)fit-tieni subparagrafu tal-Artikolu 7(6), “.../...” hija sostitwita b’“2019/331”; 
            
            
               (4)L-Artikolu 10(1) huwa kkoreġut kif ġej:
            
            
               (a) fil-punt (e), “.../...” hija sostitwita b’“2019/331”;
            
            
               (b) fil-punt (f), “.../...” hija sostitwita b’“2019/331”;
            
            
               (c) il-punt (l) huwa sostitwit b’dan li ġej:
            
            
               “(l) fejn applikabbli, ir-rapporti msemmija fl-Artikolu 69(1) u 69(4) tar-Regolament ta’ Implimentazzjoni (UE) 2018/2066;”;
            
            
               (5)L-Artikolu 17(3) huwa kkoreġut kif ġej: 
            
            
               (a) fil-punt (a), “.../...” hija sostitwita b’“2019/331”;
            
            
               (b) fil-punt (c), “.../...” hija sostitwita b’“2019/331”;
            
            
               (6)fl-Artikolu 17(4), l-ewwel subparagrafu huwa sostitwit b’dan li ġej: 
            
            
               “4.
                     Meta s-CO2 ittrasferit jitnaqqas skont l-Artikolu 49 tar-Regolament ta’ Implimentazzjoni (UE) 2018/2066 jew meta n-N2O ittrasferit ma jingħaddx bħala emess skont l-Artikolu 50 ta’ dak ir-Regolament, u s-CO2 jew in-N2O ittrasferit jitkejjel kemm mill-installazzjoni li tkun qed tittrasferih kif ukoll minn dik li tkun qed tirċevih, il-verifikatur għandu jiċċekkja jekk id-differenzi bejn il-valuri mkejla fiż-żewġ installazzjonijiet jistgħux jiġu spjegati mill-inċertezza tas-sistemi tal-kejl u jekk il-medja aritmetika korretta tal-valuri mkejla ntużatx fir-rapporti dwar l-emissjonijiet taż-żewġ installazzjonijiet.”;
            
            
               (7)fl-Artikolu 19(3), “.../...” hija sostitwita b’“2019/331”;
            
            
               (8)fil-punt (e) tal-Artikolu 27(1), “.../...” hija sostitwita b’“2019/331”;
            
         
         
            
               (9)L-Artikolu 27(3) huwa kkoreġut kif ġej: 
            
            
               (a) fil-punt (f), “.../...” hija sostitwita b’“2019/331”;
            
            
               (b) fil-punt (q), “.../...” hija sostitwita b’“2019/331”;
            
            
               (10)fil-punt (e) tal-Artikolu 28, “.../...” hija sostitwita b’“2019/331”;
            
            
               (11)fil-punt (c) tal-Artikolu 30(1), “.../...” hija sostitwita b’“2019/331”;
            
            
               (12)fit-tielet subparagrafu tal-Artikolu 58(2), “.../...” hija sostitwita b’“2019/331”;
            
            
               (13)fl-Artikolu 69(1), “.../...” hija sostitwita b’“2019/331”. 
            
            
               Artikolu 3
            
            
               Dħul fis-seħħ u applikazzjoni
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu japplika mill-1 ta’ Jannar 2021.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 14.12.2020
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 275, 25.10.2003, p. 32.
               
               
                  
                     (2)
                  
                        Ir-Regolament ta’ Implimentazzjoni tal-Kummissjoni (UE) 2019/1842 tal-31 ta’ Ottubru 2019 li jistabbilixxi regoli għall-applikazzjoni tad-Direttiva 2003/87/KE tal-Parlament Ewropew u tal-Kunsill fir-rigward ta’ arranġamenti ulterjuri għall-aġġustamenti għall-allokazzjoni bla ħlas tal-kwoti tal-emissjonijiet minħabba bidliet fil-livell tal-attività, (ĠU L 282, 4.11.2019, p. 20).
               
               
                  
                     (3)
                  
                        Ir-Regolament ta’ Implimentazzjoni tal-Kummissjoni (UE) 2018/2067 tad-19 ta’ Diċembru 2018 dwar il-verifika tad-data u l-akkreditazzjoni tal-verifikaturi skont id-Direttiva 2003/87/KE tal-Parlament Ewropew u tal-Kunsill (ĠU L 334, 31.12.2018, p. 94).
               
               
                  
                     (4)
                  
                        Ir-Regolament Delegat tal-Kummissjoni (UE) 2019/331 tad-19 ta’ Diċembru 2018 li jiddetermina regoli tranżizzjonali għall-Unjoni kollha għall-allokazzjoni armonizzata bla ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (ĠU L 59, 27.2.2019, p. 8).
               
            
      
    ---documentbreak--- 
      
         
         
            
               ANNESS
            
            
               Fl-Anness II, jiżdiedu l-punti (g) u (h) li ġejjin:
            
            
               “(g) proċedura jew proċess biex jiġi żgurat li l-verifikatur jieħu responsabbiltà sħiħa għall-attivitajiet ta’ verifika mwettqa minn individwi kkuntrattati;
            
            
               (h) proċessi li jiżguraw il-funzjonament tajjeb tas-sistema ta’ ġestjoni kif imsemmi fl-Artikolu 41(2), inkluż: 
            
            
               i. proċessi għall-analiżi tas-sistema ta’ ġestjoni mill-inqas darba fis-sena, u mhux aktar minn 15-il xahar bejn analiżi u oħra tal-ġestjoni;
            
            
               ii. proċessi għat-twettiq ta’ awditi interni mill-inqas darba fis-sena, u mhux aktar minn 15-il xahar bejn żewġ awditi interni;
            
            
               iii. proċessi għall-identifikazzjoni u l-ġestjoni tan-nuqqasijiet ta’ konformità fl-attivitajiet tal-verifikatur u għat-teħid ta’ azzjoni korrettiva biex jiġu indirizzati dawk in-nuqqasijiet ta’ konformità;
            
            
               iv. proċessi għall-identifikazzjoni tar-riskji u tal-opportunitajiet fl-attivitajiet tal-verifikatur u għat-teħid ta’ azzjonijiet preventivi biex jitnaqqsu kemm jista’ jkun dawk ir-riskji;
            
            
               v. proċessi għall-kontroll ta’ informazzjoni dokumentata.”